**Prečítajte si nasledovný text a odpovedzte na otázky číslo 1 - 8:**

***Uvádzací text číslo 1:***

Celý mesiac **lialo ani z krhly** – pršalo na tábor s tridsaťtisíc mužmi, tisíckami tiav, slonov, koní, byvolov a mulíc, všetko zhromaždené na mieste zvanom Rávalpindi, kam mal prísť na prehliadku indický *miestokráľ*. Mal ho prísť navštíviť afganský emir – divý kráľ z veľkej divej krajiny. Emir si priviedol osobnú stráž – osemsto vojakov a kone, ktoré jakživ nevideli ani tábor, ani lokomotívu.

Počul som, ako cvendží reťaz vlečená po zemi. Blížil sa záprah obrovských mrzútskych bielych volov, ktoré ťahali ťažké obliehacie delá, keď sa slony už zdráhali ísť bližšie k paľbe. Na reťaz takmer stúpil ďalší delostrelecký mul, ktorý vyplašene volal na akéhosi Billyho.

*(Rudyard Kipling: Kniha džunglí)*

**1. Pomenujte umelecký prostriedok, ktorý je zvýraznený v texte  ukážky č. 1**

.....................................................................................................................................................

**2**. **Aký jazykový štýl autor uplatnil pri písaní Knihy džunglí?**

A rečnícky B hovorový

C umelecký D publicistický

**3. Nájdite v texte 1 podstatné meno, ktoré sa skloňuje podľa vzoru ulica**............................

**4. Vyberte možnosť, ktorá najlepšie vysvetľuje význam slova *jakživ* v poslednej vete 1. odseku:**

A  stále B nikdy C potom D ledva

**5. Zvýraznené slovo *miestokráľ* vzniklo:**

A skladaním B odvodzovaním

C obrazným pomenovaním D prevzatím z cudzích slov

**6.** **Ktoré tvrdenie platí pre vetu: *Na reťaz takmer stúpil ďalší delostrelecký mul, ktorý vyplašene volal na akéhosi Billyho.***

A  jednoduchá veta rozvitá B jednočlenná veta slovesná

C priraďovacie súvetie D podraďovacie súvetie

**7.** **V slovách *všetko, prehliadku, reťaz* dochádza k javu, keď niektoré hlásky ináč píšeme a ináč vyslovujeme. Pomenujte uvedený jazykový jav:**

.................................................................................................................................................

**8**. **Kniha džunglí je román. Čo patrí medzi znaky románu?**

A vystupuje málo postáv B zakončenie je vždy šťastné

C má veľký rozsah D príbeh má len jednu dejovú líniu

**9. Doplňte:**

**Jeden riadok básne sa nazýva**................................................................................................

**Prvé slovanské písmo sa nazýva**...............................................................................................

**Posledné divadelné predstavenie sa nazýva**...........................................................................

**10. V ktorej možnosti je nesprávne použité slovo pani:**

A  S tou paňou som sa už stretol.

B Stretol som známu paniu.

C Hovoril o tej istej pani.

D S pani upratovačkou hovoril dve hodiny.

**11. Antoine de Saint- Exupéry napísal dielo:**

A Malý princ B Červené víno C Bedári D Priamov poklad

**12. Medzi epické žánre nepatrí:**

A poviedka B komédia C bájka D román

**13. *Škaredé počasie* vyjadruje slovné spojenie v možnosti:**

A príde na psa mráz B [ani](http://slovniky.juls.savba.sk/?w=ani&c=t4bd&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) pes sa oň neobzrie

C[nehodno](http://slovniky.juls.savba.sk/?w=nehodno&c=t4bd&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) [ani](http://slovniky.juls.savba.sk/?w=ani&c=t4bd&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) psa [von](http://slovniky.juls.savba.sk/?w=von&c=t4bd&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) vyhnať D tu je pes zakopaný

**14. *Dnes sa konajú skúšky zo slovenského jazyka a literatúry*. Z vety vypíšte:**

**podmet**.................................................................................................................................

**zhodný prívlastok**.................................................................................................................

**Prečítajte si nasledovný text č. 2 a odpovedzte na otázky číslo 15 - 17**

Lupene ruží nehybné vietor má prasklé struny

nad krajom svietia oči žien jak oči *mŕtvej luny*

Počúva pánboh zďaleka čo hovorí si rieka

a *rieka už viac nevraví a rieka nenarieka*

*(Miroslav Válek: Ticho nad krajom)*

**15. Označte možnosť, ktorá pomenúva podčiarknuté umelecké prostriedky. Záleží aj na poradí:**

A metafora, epiteton B prirovnanie, epiteton

C personifikácia, epiteton D epiteton, personifikácia

**16. Určte rým básne:**

*.*.................................................................................................................................................

**17. K akým slovám zaraďujeme slovo *luna* z hľadiska lexikológie (slovnej zásoby)**

A poetizmy ( básnické slová) B hovorové slová

C cudzie slová D nárečové slová